Na podlagi 25. člena Zakona o delovnih razmerjih Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) in 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE,  [202/21](http://www.uradni-list.si/1/objava.jsp?sop=2021-01-4069) – odl. US in 3/22 - ZDeb)

**Ministrstvo za pravosodje, Uprava Republike Slovenije za izvrševanje kazenskih sankcij,** **objavlja prosto strokovno-tehnično delovno mesto za nedoločen čas**

**INŠTRUKTOR (UIKS) V (šifra DM 4106)** v ZAVODU ZA PRESTAJANJE MLADOLETNIŠKEGA ZAPORA IN KAZNI ZAPORA CELJE, Sektorju za tretma, Oddelku za izobraževanje in delo

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba ali (V. stopnja izobrazbe);
* najmanj dve leti delovnih izkušenj;
* znanje uradnega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Delovno področje:

* izvajanje nalog na področju toplovodnih naprav;
* izvajanje drugih nalog enake ali podobne zahtevnosti s širšega področja dela;
* uvajanje in usposabljanje zaprtih oseb za delo ter njihovo nadziranje in vodenje pri delu;
* organiziranje delovnih nalog za zaprte osebe in vodenje skupin zaprtih oseb;
* izvajanje individualnih in skupinskih programov dela za zaprte osebe.

Posebnosti delovnega mesta: delo v eni izmeni, pooblaščena uradna oseba, dodatno obvezno pokojninsko zavarovanje, stalnost.

Prijava na prosta delovna mesta mora vsebovati:

1. izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu in navede zahtevano stopnjo izobrazbe na tem delovnem mestu;
3. izjavo kandidata, da ima znanje uradnega jezika;
4. izjavo kandidata, da za namen tega postopka dovoljuje Zavodu za prestajanje mladoletniškega zapora in kazni zapora Celje pridobitev podatkov o izpolnjevanju pogojev za zasedbo delovnega mesta iz uradnih evidenc.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Prijava na prosto delovno mesto mora biti obvezno pripravljena na obrazcu, ki je priloga te objave z natančno izpolnjenimi vsemi rubrikami in podpisanimi izjavami.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih izjav k prijavi, z osebnim razgovorom in psihološkim preverjanjem ustreznosti kandidatov.

**Prednost pri izbiri bodo imeli kandidati z delovnimi izkušnjami z elektro področja.**

Zaželeno je, da ima kandidat opravljeno izobraževanje po verificiranem programu za upravljanje z energetskimi napravami. V kolikor ga izbrani kandidat ne bo imel, bo moral opraviti izobraževanje in izpit, ki ga plača delodajalec.

Z izbranim kandidatom bo sklenjena pogodba o zaposlitvi za delovno mesto inštruktor (UIKS) V za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal na sedežu Zavoda za prestajanje mladoletniškega zapora in kazni zapora Celje, Linhartova ulica 3, 3000 Celje oziroma na celotnem območju delovanja zavoda.

Kandidat vloži prijavo v pisni obliki, na priloženem obrazcu Vloga za zaposlitev, ki jo pošlje v zaprti ovojnici z označbo »Javna objava – inštruktor (UIKS) V (DM 4106), št. 110-67/2022« na naslov: Zavoda za prestajanje mladoletniškega zapora in kazni zapora Celje, Linhartova ulica 3, 3000 Celje, in sicer v roku petnajst (15) dni po objavi na enotnem portalu državne uprave [www.gov.si/zbirke/delovna-mesta](http://www.gov.si/zbirke/delovna-mesta) oziroma na spletni strani Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: zpkz-ce@gov.si, pri čemer veljavnost prijave ni pogojena z elektronskim podpisom.

Kandidat bo o izbiri pisno obveščen. Obvestilo o končanem postopku bo objavljeno na enotnem portalu državne uprave [www.gov.si/zbirke/delovnamesta](http://www.gov.si/zbirke/delovnamesta).

Informacije o delovnem področju daje ga. Jožica Benčič na tel. št. 03 426 67 81, o izvedbi javne objave pa ga. Sara Vrbnjak Dermol na tel. št. 03 426 67 82.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.